CELEX: 62011CN0531
Language: ro
Date: 2011-10-19 00:00:00
Title: Cauza C-531/11: Cerere de pronunțare a unei hotărâri preliminare introdusă de Hessisches Landessozialgericht (Germania) la 19 octombrie 2011 — Angela Strehl/Bundesagentur für Arbeit Nürnberg

28.1.2012   
            
            
               RO
            
            
               Jurnalul Oficial al Uniunii Europene
            
            
               C 25/28
            
         
      Cerere de pronunțare a unei hotărâri preliminare introdusă de Hessisches Landessozialgericht (Germania) la 19 octombrie 2011 — Angela Strehl/Bundesagentur für Arbeit Nürnberg
      (Cauza C-531/11)
      (2012/C 25/49)
      Limba de procedură: germana
      
         Instanța de trimitere
      
      Hessisches Landessozialgericht, Darmstadt
      
         Părțile din acțiunea principală
      
      
         Reclamantă: Angela Strehl
      
         Pârâtă: Bundesagentur für Arbeit Nürnberg
      
         Întrebarea preliminară
      
      Articolul 68 alineatul (1) prima teză din Regulamentul (CEE) 1408/71 (1) trebuie interpretat în sensul că instituția competentă a statului membru de reședință al unui lucrător altul decât frontalier („unechter Grenzgänger”) în sensul articolului 71 alineatul (1) litera (b) punctul (ii) din Regulamentul 1408/71 trebuie să ia în considerare, la calcularea prestațiilor, și cuantumul salariului pe care lucrătorul l-a primit pentru ultima sa activitate pe teritoriul unui alt stat membru, chiar și atunci când această activitate nu a fost urmată de o altă activitate în statul de reședință, iar înregistrarea ca șomer în statul de reședință a fost efectuată abia la 11 luni după încetarea activității în celălalt stat membru?
      
         (1)  Regulamentul (CEE) 1408/71 al Consiliului din 14 iunie 1971 privind aplicarea regimurilor de securitate socială în raport cu lucrătorii salariați, cu lucrătorii care desfășoară activități independente și cu membrii familiilor acestora care se deplasează în cadrul Comunității (JO L 149, p. 2, Ediție specială, 5/vol. 1, p. 26).